22.8.2023.
LV
Eiropas Savienības Oficiālais Vēstnesis
L 207/3
(14)
Paralēli, uzsākot izmeklēšanu, Komisija tiešsaistē publicēja anketas ražotājiem eksportētājiem, nesaistītiem importētājiem, lietotājiem un Savienības ražotājiem.
Tā arī nosūtīja makroekonomisko datu anketu sūdzības iesniedzējiem.
Anketas arī tika darītas pieejamas nesaistītiem importētājiem un lietotājiem Tirdzniecības ģenerāldi­ rektorāta tīmekļa vietnē (9).
(15)
Visas personas tika aicinātas termiņos, kas noteikti paziņojumā par procedūras sākšanu, darīt zināmu savu viedokli, iesniegt informāciju un apstiprinošus pierādījumus.
Ieinteresētajām personām bija iespēja sniegt piezīmes par izmeklēšanas sākšanu un pieprasīt, lai tās uzklausītu Komisija un/vai tirdzniecības procedūru uzklausīšanas amatpersona.
1.7.
Atlase
1.7.1.
Ražotāju eksportētāju atlase ĶTR (16)
Paziņojumā par termiņbeigu pārskatīšanas izmeklēšanas sākšanu Komisija paziņoja, ka tā varētu veidot ražotāju eksportētāju izlasi saskaņā ar pamatregulas 27. pantu.
(17)
Lai lemtu, vai ir vajadzīga atlase, un vajadzības gadījumā izveidotu izlasi, Komisija aicināja visus ĶTR ražotājus eksportētājus sniegt paziņojumā par procedūras sākšanu norādīto informāciju.
Neviens ražotājs eksportētājs nepieteicās.
(18)
Turklāt Komisija lūdza ĶTR pārstāvniecību Eiropas Savienībā apzināt citus ražotājus eksportētājus (ja tādi ir), kas būtu ieinteresēti piedalīties izmeklēšanā, un/vai ar tiem sazināties.
Tomēr atbilde netika sniegta.
(19)
Komisija tāpēc informēja ĶTR iestādes, ka, ņemot vērā nesadarbošanos, subsidēšanas turpināšanās vai atkārtošanās pārbaudē tā ir iecerējusi izmantot pieejamos faktus, kā tas paredzēts pamatregulas 28. pantā.
ĶTR iestādes neatbildēja.
1.7.2.
Savienības ražotāju atlase (20)
Paziņojumā par termiņbeigu pārskatīšanas izmeklēšanas sākšanu Komisija norādīja, ka tā ir izveidojusi Savienības ražotāju provizorisku izlasi.
Komisija to izveidoja, pamatojoties uz līdzīgā ražojuma ražošanas un pārdošanas apjomu Savienībā laikā no 2021. gada 1. janvāra līdz 31. decembrim.
Izlasē tika iekļauti trīs Savienības ražotāji.
Izlasē iekļautie Savienības ražotāji veidoja aptuveni 41 % no līdzīgā ražojuma aplēstā kopējā ražošanas apjoma Savienībā un 37 % no līdzīgā ražojuma aplēstā pārdošanas apjoma Savienībā.
Komisija aicināja ieinteresētās personas sniegt piezīmes par provizorisko izlasi.
Par provizorisko izlasi nekādas piezīmes netika saņemtas, un līdz ar to provizoriskā izlase tika apstiprināta.
Izlase ir Savienības ražošanas nozarei reprezentatīva.
1.7.3.
Nesaistīto importētāju atlase (21)
Lai izlemtu, vai ir vajadzīga atlase, un vajadzības gadījumā veidotu izlasi, Komisija aicināja visus zināmos nesaistītos importētājus sniegt paziņojumā par procedūras sākšanu norādīto informāciju.
Tomēr neviens importētājs ar Komisiju nesadarbojās un nesniedza pieprasīto informāciju.
1.8.
Anketas un pārbaudes apmeklējumi (22)
Komisija nosūtīja anketu Ķīnas Tautas Republikas valdībai (“ĶV”).
Atbildes uz anketas jautājumiem netika saņemtas.
(9) https://tron.trade.ec.europa.eu/investigations/case-view?caseId=2616